Медиа саласы мамандарының біліктілігі мен кәсібилігін арттыру мақсатында берілетін гранттар және оны жүзеге асыру мониторингі қағидаларының № 2 қосымшасы

ҚР журналистері мен блогерлерін оқыту үшін медиатренерлерге арналған грант туралы конкурстың хабарландыруы

**Құрметті бұқаралық ақпарат құралдарының өкілдері, журналистер!**

«Медиа дамыту қоры» корпоративтік қоры ұйымдастырған медиа саласы мамандарының біліктілігі мен кәсібилігін арттыру мақсатында берілетін гранттар конкурсына өтінімдерді қабылдау басталғаны туралы хабарлаймыз.

Бұқаралық ақпарат құралдарында кемінде 5 жыл жұмыс істеген және медиа саласында білімі бар тәжірибелі мамандарды бағын сынап көруге шақырамыз.

**Өтінімдерді беру мерзімі: 2024 жылғы 15 мамырдан бастап 30 маусымға дейін**

**Қатысу тәртібі:**

Конкурсқа қатысу үшін үміткерлер бекітілген өтінім бойынша электрондық сауалнама мен конкурстық құжаттаманың толық тізімін толтыруы тиіс. Үміткер конкурсқа қатысу үшін бір рет ғана өтінім беруге құқылы.

**Берілетін гранттар шарттары:**

1. үміткердің бұқаралық ақпарат құралдарында 5 жылдан астам тәжірибесі және таңдалған курс бойынша білімі болуы тиіс;
2. әр тренер нақты бағыт бойынша бір грант алуға құқылы;
3. тренер өзі таңдаған өңірде, қатысушылар тобын құрады;
4. оқу курсы тәжірибеге бағытталуы керек, яғни курс соңында жеке немесе топтық медиа өнімдер жасалуы тиіс.

**Маңызды ақпарат:**

Гранттар берілмейді, ал берілген гранттар келесі анықталған жағдайда жүз пайыз қайтарылады:

1. Қор немесе конкурстық комиссия үшінші тұлғалардың грант конкурсына қатыспай, нақты гранттың алушы ретінде осы конкурсқа қандай да бір өтінімсіз медиа өнім жасаса және оны кез келген заңды тәсілмен анықтаған жағдайда;

2. конкурстық комиссия мүшелерімен және/немесе Қордың лауазымды тұлғаларымен үлестес тұлғалардың гранттарын алуға арналған конкурсқа қатысса;

3. грант алушы және грант алушының үлестес тұлғалары грант алуға арналған бір конкурсқа қатысса;

4. осы грант алушының және (немесе) осы грант алушының уәкілетті өкілінің жақын туыстары, жұбайы (зайыбының) немесе бірінші басшыларының жекжаттары грант алушыны таңдауға шешім құқығы болса;

5. конкурсқа келесі контенті немесе медиа өнімдері бар қатысушылар қатыса алмайды:

* үшінші тұлғалардың адамгершілігіне, ар-намысы мен қадір-қасиетіне, құқықтары мен заңмен қорғалатын мүдделеріне қатер төндіретін, қорлайтын материалдар;
* порнографиялық сипаттағы материалдар;
* нәсілдік, этникалық, жыныстық, әлеуметтік белгілері бойынша адамдарды жек көруді және/немесе кемсітуді, терроризм мен экстремизмді насихаттайтын, діни, нәсілдік немесе ұлтаралық алауыздықты қоздыруға ықпал ететін, зорлық-зомбылық немесе жануарларға адамгершілікке жатпайтын қарым-қатынас көріністерін қамтитын материалдар және т. б.

Грант алушылар грант қаражатын Қазақстан Республикасының әкімшілік-аумақтық бірліктерінің аумағында журналистер мен блогерлерді оқытуға ғана пайдалануға міндетті. Грантты өзге мақсатта пайдалануға болмайды.

Грантты іске асырудың жалпы мерзімі грант беру туралы шартқа қол қойылған сәттен бастап 12 айдан аспайды.

Медиа саласы мамандарының біліктілігі мен кәсібилігін арттыру мақсатында берілетін гранттар қаражатын бұқаралық ақпарат құралдарының өнімін жасауға және таратуға қатысы жоқ қызметтен пайда алу, не табыс табу мақсатында пайдалануға болмайды.

**Гранттар:**

1) қайта құрылу, тарату немесе банкроттық сатысында тұрған, сондай-ақ Қазақстан Республикасының қолданыстағы заңнамасына сәйкес қызметі тоқтатылған заңды тұлғаларға;

2) салықтар және бюджетке төленетін басқа да міндетті төлемдер бойынша берешегі бар адамдарға;

3) өздеріне қатысты атқарушылық іс жүргізу міндеттелген адамдарға берілмейді.

Конкурстық комиссия конкурстық өтінімдерді қарау кезінде мынадай шарттар негізінде медиа саласы мамандарының біліктілігі мен кәсібилігін арттыру мақсатында берілетін гранттар немесе бермеу мүмкіндігі туралы келесі бағыт бойынша өтінім қабылдайды:

1) оқу жоспарының курс бағытының, міндеттерінің және нәтижелерінің сәйкестігі;

2) курстың оқу жоспары мазмұнының өзектілігі және оның практикаға бағдарлануы;

3) курстың байланысы, толықтығы және қамтылуы;

4) бюджеттің шынайылығы мен негізділігі;

5) кандидаттың білімі және оның масс-медиа саласындағы жұмыс тәжірибесі.

Конкурсқа қажетті құжаттар:

1. Өтінім

2. Сауалнама

3. Түйіндеме

Өтінімдер конкурс өткізу туралы хабарландыруда көрсетілген мерзім аралығында қабылданады.

Толық ақпаратты +7 775 807 38 93 байланыс телефоны немесе e-mail grants.mdq@gmail.com арқылы алуға болады.

**Сіздерді күтеміз!**

***Құрметпен,***

***«Медиа дамыту қоры» корпоративтік қоры***